બજાર નિષ્ણાતોના મતે રૃપિયામાં ઐતિહાસિક નીચી સપાટી છતાં આરબીઆઈ દ્વારા મધ્યસ્થી નહીં કરાતા રૃપિયાનું મૂલ્ય વધુ નીચે જવાનું જોખમ રહેલું છે. પેટ્રોલ ડીઝલના રેટ વધી શકે છે. ભારત પોતાની જરૃરિયાતના ૮૦% થી વધુ ક્રુડ ઈમ્પોર્ટ કરે છે. જેના માટે ડોલરથી ચુકવાણી કરવી પડતી હોય છે. વિદેશ ફરવ જવું અને ત્યાં અભ્યાસ કરવો પણ મોંઘુ થઈ શકે છે. કેમકે, કરન્સી એક્સચેન્જ માટે વધુ રૃપિયા ચુકવવા પડશે. એરલાયન્સને નુકસાન થઈ શકે છે. તેઓને બીજા દેશોમાંથી વિમાન ભાડે લેવા માટે વધુ રકમ ચુકવવી પડશે. જો કે આઈટી અને ફાર્મા કંપનીઓને રૃપિયામાં જોવા મળતા ઘટાડાથી ફાયદો મળશે. કેમકે તેમનો મોટા ભાગનો વ્યવસાય એક્સપોર્ટ પર આધારિત છે.